text: Kraftig vind: Færger afviser tunge køretøjer 
  10 december 2014 kl. 14.23
  Årøsund-færgen må siden onsdag morgen afvise tunge køretøjer på færgen, fordi kraftig vestenvind presser vandet mod øst og giver lavvande, der hvor færgen skal sejle.
  Når kraftig blæst rammer det syd- og sønderjyske giver det både store og små gener. For øboerne på Årø betyder det, at de ikke kan få lastbiler, landbrugsmaskiner og store biler med over færgen indtil i morgen tidlig.
  Vinden skubber vandet østpå, og det giver lavvande, men færgen er ikke i fare for at gå på grund. Problemet opstår, når færgeklappen til køretøjer skal ramme havnekanten. Det går ikke så nemt, når vandet ligger lavt, og derfor har personalet på færgen taget forbeholdet.
  Ifølge skibsfører sker det et par gange om året, at færgen må afvise store køretøjer.
  
  Hør skibsfører forklare, hvorfor lavvande tvinger tunge køretøjer af færgen. (Varighed 51 sek.)
  
  